CELEX: 32013D0175
Language: et
Date: 2013-04-08 00:00:00
Title: 2013/175/EL: Komisjoni rakendusotsus, 8. aprill 2013 , liidu rahalise toetuse kohta, mida antakse nõukogu määruse (EÜ) nr 247/2006 kohaselt taimi ja taimseid saadusi kahjustavate organismide tõrje programmi jaoks Prantsusmaa ülemeredepartemangudes 2013. aastal (teatavaks tehtud numbri C(2013) 1934 all)

10.4.2013   
            
            
               ET
            
            
               Euroopa Liidu Teataja
            
            
               L 101/48
            
         KOMISJONI RAKENDUSOTSUS,
   8. aprill 2013,
   liidu rahalise toetuse kohta, mida antakse nõukogu määruse (EÜ) nr 247/2006 kohaselt taimi ja taimseid saadusi kahjustavate organismide tõrje programmi jaoks Prantsusmaa ülemeredepartemangudes 2013. aastal
   (teatavaks tehtud numbri C(2013) 1934 all)
   (Ainult prantsuskeelne tekst on autentne)
   (2013/175/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 30. jaanuari 2006. aasta määrust (EÜ) nr 247/2006, millega sätestatakse põllumajanduse erimeetmed liidu äärepoolseimate piirkondade jaoks, (1) eriti selle artikli 17 lõike 3 esimese lõigu esimest lauset,
   ning arvestades järgmist:
   
               (1)
            
            
               Prantsusmaa ametiasutused esitasid 12. novembril 2012 komisjonile Prantsusmaa ülemeredepartemangudes rakendatavaid taimetervisemeetmeid käsitleva 2013. aasta programmi. Kõnealuses programmis täpsustatakse eesmärke, oodatavaid tulemusi, võetavaid meetmeid, nende kestust ja maksumust liidu võimaliku rahalist toetuse saamiseks.
            
         
               (2)
            
            
               Kõnealuses programmis ettenähtud meetmed vastavad nõuetele, mis on sätestatud komisjoni 10. septembri 2007. aasta otsuses 2007/609/EÜ abikõlblike meetmete määratlemise kohta ühenduse toetuse saamiseks taimedele või taimsetele saadustele kahjulike organismide tõrje programmidele Prantsusmaa ülemeredepartemangudes, Assooridel ja Madeiral (2).
            
         
               (3)
            
            
               Komisjon on programmis sätestatud meetmeid hinnanud ja neid arutati 22.–23. novembril 2012 kokku tulnud taimetervise alalises komitees. Muudetud rahastamistabel esitati 15. veebruaril 2013. Selle tulemusena leiab komisjon, et programm ja selle eesmärgid vastavad määruse (EÜ) nr 247/2006 artikli 17 lõike 1 nõuetele.
            
         
               (4)
            
            
               Liidu rahalise toetuse asjakohane ülemmäär tuleks kehtestada kooskõlas määruse (EÜ) nr 247/2006 artikli 17 lõikega 3 ning maksmine peab toimuma Prantsusmaa esitatud dokumentide põhjal.
            
         
               (5)
            
            
               Liidu rahalist toetust taimetervisemeetmetele rahastatakse Euroopa Põllumajanduse Tagatisfondist kooskõlas nõukogu 21. juuni 2005. aasta määruse (EÜ) nr 1290/2005 (ühise põllumajanduspoliitika rahastamise kohta) (3) artikli 3 lõike 2 punktiga a. Kõnealuste meetmete finantskontrolli teostatakse nimetatud määruse artiklite 9, 36 ja 37 alusel.
            
         
               (6)
            
            
               Kooskõlas nõukogu 25. juuni 2002. aasta määruse (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust) (4) artikliga 75 ja komisjoni 23. detsembri 2002. aasta määruse (EÜ, Euratom) nr 2342/2002 (millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad) (5) artikli 90 lõikega 1 teeb volitused saanud institutsioon või ametiasutus enne liidu eelarve kulukohustuste võtmist rahastamisotsuse, milles sätestatakse kulutustega seotud meetme olulised osad.
            
         
               (7)
            
            
               Prantsusmaa ametiasutused esitasid programmi 12. novembril 2012 ja nägid selles ette meetmed 2013. kalendriaastaks. Määruse (EÜ, Euratom) nr 1605/2002 artikli 112 kohaselt võib alustatud meetmele toetust anda vaid juhul, kui taotleja suudab tõendada vajadust alustada meedet enne toetuse andmist. Prantsusmaa on tõendanud, et tal oli vaja alustada kõnealust programmi 2013. aasta algusest, et tagada nõuetekohane rahastamine ja alustada asjaomaste meetmete elluviimist enne, kui antakse käesolevas otsuses sätestatud liidu rahaline toetus.
            
         
               (8)
            
            
               Käesolev otsus on rahastamisotsus määruse (EÜ, Euratom) nr 1605/2002 artiklis 75 määratletud tähenduses lubatud maksimumsummade ulatuses selliste kulutuste jaoks, mille Prantsusmaa on esitanud programmi kaasrahastamistaotluses.
            
         
               (9)
            
            
               Käesoleva otsusega ettenähtud meetmed on kooskõlas alalise taimetervise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Prantsusmaale antakse liidu rahalist toetust taimi ja taimseid saadusi kahjustavate organismide ametliku tõrjeprogrammi (nagu on täpsustatud lisa A osas) rakendamiseks Prantsusmaa ülemeredepartemangudes 2013. aastaks.
   Rahalise toetuse ülempiir on maksimaalselt 60 % abikõlblikest kogukuludest, mis on täpsustatud lisa B osas, kuid mitte üle 219 000 euro (ilma käibemaksuta).
   Artikkel 2
   1.   60 päeva jooksul pärast Prantsusmaa asjakohase taotluse kättesaamist tehakse 100 000 euro suurune ettemakse.
   2.   Liidu rahalise toetuse jääksumma makstakse välja tingimusel, et programmi rakendamise lõpparuanne esitatakse komisjonile elektrooniliselt hiljemalt 15. märtsil 2014 ning et komisjon on kõnealuse aruande heaks kiitnud.
   Kõnealune aruanne sisaldab vähemalt järgmist:
   
               a)
            
            
               kogu programmi kokkuvõtlik tehniline hindamine, sealhulgas materiaalsete ja kvalitatiivsete eesmärkide saavutamise tase. Kõnealuses hinnangus seostatakse Prantsusmaa esitatud esialgses programmis sätestatud eesmärgid saavutatud tulemustega, väljendatuna oodatavate tulemustena ja töö valmimise etappidena. Aruandes selgitatakse saavutatud edusamme ja hinnatakse võetud meetmete vahetut fütosanitaarset ja majanduslikku mõju; ning
            
         
               b)
            
            
               rahaliste kulude aruanne, milles on esitatud väljamaksed 1. jaanuarist 2013 kuni 31. detsembrini 2013 allprogrammide ja meetmete kaupa. Sellele lisatakse tõendid kulude maksete kohta asjakohaste dokumentidena, näiteks arvete või kviitungitena.
            
         3.   Lisa B osas esitatud eelarve soovitusliku jaotumise puhul võib Prantsusmaa kohandada rahastamiskavasid sama allprogrammi eri meetmete vahel 15 % piires liidu rahalisest toetusest sellele allprogrammile, tingimusel et programmiga ettenähtud abikõlblike kulutuste kogusummat ei ületata ega ohustata programmi peamiste eesmärkide saavutamist.
   Prantsusmaa teatab sellistest kohandustest komisjonile.
   Artikkel 3
   Käesolevat otsust kohaldatakse alates 1. jaanuarist 2013.
   Artikkel 4
   Käesolev otsus on adresseeritud Prantsuse Vabariigile.
   
      Brüssel, 8. aprill 2013
      
         
            Komisjoni nimel
         
         
            komisjoni liige
         
         Tonio BORG
      
   
   
      (1)  ELT L 42, 14.2.2006, lk 1.
   
      (2)  ELT L 242, 15.9.2007, lk 20.
   
      (3)  ELT L 209, 11.8.2005, lk 1.
   
      (4)  EÜT L 248, 16.9.2002, lk 1.
   
      (5)  EÜT L 357, 31.12.2002, lk 1.
   
      LISA
      
         2013. AASTA PROGRAMM JA SOOVITUSLIK EELARVE JAOTUMINE
      
      A   OSA
      
         Programm
      
      Programm koosneb kahest allprogrammist:
      
                  1)
               
               
                  departemangudevaheline allprogramm:
                  
                              1.
                           
                           
                              Meede 1.1: ülemeredepartemangude jaoks karantiini all olevate kahjurite ja haiguste prioritiseerimise vahend, mille alusel on võimalik järjestada kahjulikke organisme ja asjaomaseid tuvastamismeetodeid.
                           
                        
                              2.
                           
                           
                              Meede 1.2: uuenduslike meetodite väljatöötamine Xanthomonas axonopodis pv. allii, Xanthomonas citri pv. citri ja Solanaceae perekonda kuuluvate begomoviiruste (ingl k begomoviruses) tuvastamiseks.
                           
                        
                              3.
                           
                           
                              Meede 1.3: tsitruselistele kahjulike organismide (Candidatus Liberibacter asiaticus, Candidatus Liberibacter africanus ja Candidatus Liberibacter americanus, tsitruseliste tristeza-viirus (ingl k Citrus tristeza virus), tsitruseliste kirjukloroos (ingl k Citrus variegated chlorosis), tsitruseliste mosaiikviirus (ingl k Citrus mosaic virus), tsitruseliste rõngaslaiksuse viirus (ingl k Citrus psorosis virus) ja tsitruseliste räballehisuse viirus (ingl k Citrus tatter leaf virus) ja sugulasviirused) tuvastamismeetodite kohandamine ja kinnitamine.
                           
                        
            
                  2)
               
               
                  Martinique’i departemangu allprogramm:
                  Meede: agroökoloogiliste põllumajandusettevõtete võrgustiku loomine ja elavdamine ning nendes ettevõtetes taimetervise jälgimine.
               
            B   OSA
      
         Soovituslik eelarve jaotumine (eurodes) ja oodatavad tulemused
      
      
                  Allprogrammid
               
               
                  Tulemuse laad (S: teenuste osutamine, R: teadustöö või uuringud)
               
               
                  Toetuskõlblikud kulud
               
               
                  Riigi rahaline toetus (40 %)
               
               
                  Liidu maksimaalne rahaline toetus (60 %)
               
            
                  
                     Prantsusmaa ülemeredepartemangude vaheline allprogramm
                  
               
               
                   
               
            
                  
                     Meede 1
                  
               
               
                  Karantiini all olevate kahjurite ja haiguste prioritiseerimise vahend ülemeredepartemangude jaoks (S)
               
               
                  62 000
               
               
                  24 800
               
               
                  37 200
               
            
                  
                     Meede 2
                  
               
               
                  Uuenduslikud meetodid kahjulike organismide tuvastamiseks (R)
               
               
                  120 000
               
               
                  48 000
               
               
                  72 000
               
            
                  
                     Meede 3
                  
               
               
                  Tsitruselistele kahjulike organismide tuvastamise meetodid (R)
               
               
                  97 000
               
               
                  38 800
               
               
                  58 200
               
            
                  Vahesumma
               
               
                   
               
               
                  279 000
               
               
                  111 600
               
               
                  167 400
               
            
                  
                     Martinique
                  
               
               
                   
               
            
                  
                     Meede
                  
               
               
                  Agroökoloogiliste põllumajandusettevõtete võrgustik (S)
               
               
                  86 000
               
               
                  34 400
               
               
                  51 600
               
            
                  Vahesumma
               
               
                   
               
               
                  86 000
               
               
                  34 400
               
               
                  51 600
               
            
                  Kokku
               
               
                   
               
               
                  365 000
               
               
                  146 000
               
               
                  219 000